stanford-oval/wikipedia huggingface dataset:
Dominique Strauss-Kahn
Taloustieteilijä ja poliitikko

Strauss-Kahn on saanut taloustieteilijän ja juristin koulutuksen (HEC ja Sciences Po)[lähde? ].
Hän toimi valintahetkellään professorina Institut d'études politiques de Parisissa (Sciences Po). Aikaisemmin hän on opettanut myös oppilaitoksissa École nationale d'administration (ENA), École des Hautes Études Commerciales de Paris (HEC), Université Paris-Nanterre Nanterressa ja Nancy-Université.[lähde? ]
Ministerikaudellaan 1997–1999 Strauss-Kahn aloitti laajan yksityistämisohjelman, johon kuului muun muassa France Télécomin pörssiin vienti. Puolueensa Socialisme et Démocratie -laitaa edustanut Strauss-Kahn vastusti Martine Aubryn ajamaa 35-tunnin työviikkoa.[lähde? ] Ministerikautensa jälkeen Strauss-Kahnin sijoitusrahastoyhtiö auttoi useita asiakkaita avaamaan yrityksiä veroparatiiseihin, mikä paljastui ns.  Panama-paperien tultua julki.
Strauss-Kahn on ollut 16,3 km:n päässä Pariisin keskustasta sijaitsevan Sarcellesin kunnanvaltuutettuna useita kertoja ja sen pormestarina 1995–1997.[lähde? ]
Strauss-Kahn haastoi Ségolène Royalin Ranskan Sosialistisen puolueen presidenttiehdokkaan vaalissa loppuvuodesta 2006, mutta hävisi tälle. Strauss-Kahnia pidettiin ennen toukokuun 2011 seksiskandaalia potentiaalisena ehdokkaana myös 2012 Ranskan presidentinvaaleihin.[lähde? ]
Strauss-Kahn oli Ranskan ja Euroopan unionin ehdokas Kansainvälisen valuuttarahaston johtoon eroavan Rodrigo Raton seuraajaksi, ja Yhdysvaltojen lisätuella hänet valittiin yksimielisesti.
Taloustieteilijä ja poliitikko > Syytöksiä seksuaalisesta väkivallasta

Strauss-Kahn pidätettiin 14. toukokuuta 2011 New Yorkissa syytettynä seksuaalirikoksesta hotellin työntekijää kohtaan. Hänet on liitetty vastaavaan skandaaliin myös vuonna 2008 Unkarissa. Hänen oli odotettu asettuvan Ranskassa presidenttiehdokkaaksi 2012 vaaleihin. Strauss-Kahn vapautui kotiarestista 1. heinäkuuta 2011, ja syytteiden ennakoitiin kaatuvan. Tällä välin Strauss-Kahnia syyttänyt guinealainen Nafissatou Diallo kertoi kokemuksistaan useissa haastatteluissa ja televisio-ohjelmissa.
Syyttäjäviranomaiset luopuivat syytteistä 22. elokuuta.
Ranskalainen kirjailija-toimittaja Tristane Banon teki vuonna 2011 Strauss-Kahnista rikosilmoituksen, joka koskee seksuaalista väkivaltaa. Hänen mukaansa tapaus sattui, kun hän vuonna 2002 haastatteli silloista finanssiministeriä Strauss-Kahnia yksityisasunnossa. Strauss-Kahnin puoluetoverina ollut Banonin äiti pyysi tytärtään luopumaan ilmoituksen teosta. Hän on kuitenkin maininnut tapauksesta haastattelussa jo 2007. Syytettä ei kuitenkaan nostettu tapauksen vanhenemisen takia. Edelleen Strauss-Kahnia vastaan nostettiin vuonna 2015 syyte prostituutiorinkiin kuulumisesta Lillen Charlton-hotellissa vuonna 2011. Hän ei saanut asiassa tuomiota.
Taloustieteilijä ja poliitikko > Oikeuskäsittelyn jälkeen

13. toukokuuta 2013 Strauss-Kahn ilmoitti aikeestaan perustaa pankki Etelä-Sudaniin. Hän aikoo tutkia myös maan muita sijoitusmahdollisuuksia.
Yksityiselämä

Taustaltaan Strauss-Kahn on Ranskan juutalainen. Hän erosi puolisostaan journalisti Anne Sinclairista 2013 avioliiton kestettyä yli 20 vuotta..
Aiheesta muualla

Kuvia tai muita tiedostoja aiheesta Dominique Strauss-Kahn Wikimedia Commonsissa
Dăržavna aeroplanna rabotilnitsa

Dăržavna aeroplanna rabotilnitsa (Държавна аеропланна работилница) eli DAR (ДАР) oli Bulgarian valtion lentokonetehdas vuodet 1924–1941. Samanniminen yritys aloitti toimintansa Bulgariassa vuonna 1995.
1924–1941

Alun perin tehdas perustettiin  Božurišteen korjaamaan Bulgarian ilmavoimien saksalaisalkuperäisiä lentokoneita. DAR alkoi kuitenkin pian valmistaa näiden kopioita. Se osti 1930-luvulla tuotantolisenssin Focke-Wulf Fw 44 -koneen valmistukseen. Tehdas valmisti myös suunnittelemiaan lentokoneita, mutta vain harvoja näistä tehtiin sarjatuotantona. DAR-10-konetta tehtiin piensarja. Tsvetan Lazarov oli DAR-yhtiön pääsuunnittelija. Hän suunnitteli muun muassa tehtaan viimeisen lentokoneen, DAR-11-hävittäjän, vuonna 1941. Se tosin ei edennyt piirustuksia pitemmälle. Kolmannen valtakunnan hyökkäys Neuvostoliittoon lopetti tämän tehtaan tuotannon Saksan varustelun ottaessa komennon Romanian teollisuudessa.
1995–

Vuonna 1995 uusi DAR-niminen yhtiö suunnitteli  DAR-11/13- ja DAR-21-koneet. DAR-21:n tuotanto alkoi vuonna 2000. Muita yhtiön tuotteita ovat DAR-21S, DAR-23 (jatkoversio Prio) ja DAR Speedster. Vuonna 2008 alkoi DAR Solon valmistus.
DAR Aircraft -yhtiön johtaja onmilloin? Tony Ilieff. Suunnittelusta vastaavat professori Atanas Hasamsky ja professori Georgi Anestev.
Lentokoneet > 1924–1941

DAR-1
DAR-2 (saksalaisen Albatros C.III:n kopio)
DAR-3
DAR-4
DAR-5
DAR-6
DAR-7
DAR-8
DAR-9
DAR-10
DAR-11 Ljastuvka
DAR Uzunov
Lentokoneet > 1995 lähtien

DAR-21
DAR-21S
DAR-23
DAR-25 Impuls
DAR Speedster
Kuvia

DAR-1:n lentokuntoinen replika
DAR-2
DAR-3 Garwan III
DAR-4
DAR-10
Aiheesta muualla

Official site of Aeroplanes DAR ltd.
Gunston, Bill, World Encyclopedia of Aircraft Manufacturers, 1993, Naval Institute Press.
Dodge Challenger

| Dodge Challenger |
| --- | --- |
 2009 Dodge Challenger RT
Valmistustiedot
Valmistusmaa:   Yhdysvallat  Kanada
Valmistaja:  FCA US LLC
Valmistusvuodet:  1970-1974 2008-
Korimalli:  2-ovinen hardtop coupe 2-ovinen avoauto (convertible)
Luokka:  Muskeliauto
Seuraaja:  -
Teknisesti samankaltaisia:  Plymouth Barracuda (1970-74)
Tekniset tiedot
Moottori:  Mopar-moottoreita
Iskutilavuus:  n. 3250–7200 cm3
Teho:  305hv–1025  hv
Huippunopeus:  251km/h - 327km/h (340km/h SRT Demon,  SRT Demon 170 & Super Stock ilman rajoitinta)
Kiihtyvyys:  1,7 s – 6,5 s (0–100 km/h)
Vetotapa:  takaveto neliveto (GT)
Kulutus:  11,8 –20 l/100 km
Dodge Challenger on yhdysvaltalainen urheilullinen ns. muskeliauto, jonka ensimmäistä sukupolvea valmistettiin vuosina 1970–1974 ja kolmatta sukupolvea vuodesta 2008 alkaen. Suurin osa Challengereista valmistettiin Yhdysvaltain ja Kanadan markkinoille. Auton ulkoasun on suunnitellut Carl Cameron.
Yleistä

Dodge Challengerin tuotanto alkoi vuonna 1970. Se perustui pitkälti Plymouth Barracuda E-Bodyn pohjalevylle, mutta akseliväliä kasvatettiin 51 mm sisätilan kasvattamiseksi. Chryslerin johtoporras ei hyväksynyt kokonaan uuden auton suunnittelua taloudellisista syistä, joten tämän takia auto perustuu hyvin pitkälti Barracudaan. Auto luotiin kilpailemaan "Pony Car" -luokassa. Erityisesti auto oli Dodgen vastine Ford Mustangille ja Chevrolet Camarolle, Mercury Cougarille ja Pontiac Firebirdille.
Challengereita valmistettiin yhteensä 168 000, joista arvellaan edes jonkinlaisessa kunnossa olevan 1/3 tuotantomäärästä, joten autot ovat haluttuja keräilykappaleita erityisesti urheilullisten versioiden osalta. Dodge Challengereiden valmistaminen aloitettiin uusilla malleilla vuonna 2008.
Mallit

R/T (Road/Track) - tämä malli sisälsi vakiona mm. kolmipuolaisen ratin ja jäykemmän alustan. Kaikki tehokkaimmat mallit kuuluivat R/T-mallistoon. Viimeinen muskelimalli oli saatavilla vuonna 1971, mutta 1972–1974 mallia ei enää saanut performance-moottoreilla öljykriisin takia.
SE (Special Edition) - tämä malli sisälsi mm. nahkaiset kuppipenkit sekä pienemmän takaikkunan "matalamman profiilin" takia.
T/A (Trans Am) - tämä malli sisälsi lasikuituisen konepellin, kromatun sivulla olevan putkiston ulostulon ja 340-kuutiotuumaisen moottorin Six-Pack-kaasuttimella (3x2-kurkkuinen kaasutin). Trans Am -mallia valmistettiin vain vuonna 1970. T/A-malli luotiin erityisesti SCCA Trans Am -kilpailuluokkaa varten, jossa sillä ajoi Sam Posey.
Moottorit 1970-1974

198cid / 3,3 l R6: 101 hv (Deputy / 1-kurkkuinen kaasutin)
225cid / 3,7 l R6: 145 hv (1-kurkkuinen kaasutin)
318cid / 5,2 l V8: 230 hv (2-kurkkuinen kaasutin)
340cid / 5,6 l V8: 275 hv (4-kurkkuinen kaasutin)
340cid / 5,6 l V8: 290 hv (Trans Am / 3x2-kurkkuinen kaasutin)
383cid / 6,3 l V8: 290 hv (2-kurkkuinen kaasutin)
383cid / 6,3 l V8: 330 hv (4-kurkkuinen kaasutin)
383cid / 6,3 l V8: 335 hv (Magnum / 4-kurkkuinen kaasutin)
440cid / 7,2 l V8: 375 hv (Magnum / 4-kurkkuinen kaasutin)
440cid / 7,2 l V8: 390 hv (Six-Pack / 3x2-kurkkuinen kaasutin)
426cid / 7,0 l V8: 425 hv (HEMI / 2x4-kurkkuinen kaasutin)
Suorituskyky

Kiihtyvyys 0–100 km/h:
T/A 340 Six-Pack: 5,9 s
R/T 440 Six-Pack: 6,2 s
Varttimaili
340 14.8 @ 154 km/h
340 T/A: 14.51 @ 160.3 km/h Auto with 3.55 same car used on all published test
383 2-barrel: 15.1 @ 154 km/h
383 Magnum R/T: 14.3 @ 159 km/h
440 Magnum R/T: 13.8 @ 164 km/h
440 Six-Pack: 13.4 @ 172 km/h
426 Hemi: 13.0 @ 174 km/h
Huippunopeus
T/A 340 Six-pack: 160 km/h
R/T 440 Six-pack: 174 km/h
Varusteet

Värivaihtoehdot
1970
Light Gold Metallic-FY4, Plum Crazy (purple)-FC7, Sublime (green)-FJ5, Go-Mango(orange)-EK2, Hemi Orange-EV2, Banana (yellow)-FY1, Light Blue Metallic-EB3, Bright Blue Metallic-EB5, Dark Blue Metallic-EB7, Rallye Red-FE5, Light Green Metallic-FF4, Dark Green Metallic-EF8, Dark Burnt Orange-FK5, Beige-BL1, Dark Tan Metallic-FT6, White-EW1, Black-TX9, Cream-DY3, Panther Pink-FM3
1971
Light Gunmetal Metallic-GA4, Light Blue Metallic-GB2, Bright Blue Metallic-GB5, Dark Blue Metallic-GB7, Dark Green Metallic-GF7, Light Green Metallic-GF3, Gold Metallic-GY8, Dark Gold Metallic-GY9, Dark Bronze Metallic-GK6, Tan Metallic-GT5, Bright Red-FE5, Bright White-GW3, Black-TX9, Butterscotch-EL5, Citron Yella-GY3, Hemi Orange-EV2, Green Go-FJ6, Plum Crazy-FC7, Top Banana-FY1
1972
Light Blue-HB1, Bright Blue Metallic-HB5, Bright Red-FE5, Light Green Metallic-GF3, Dark Green Metallic-GF7, Eggshell White-GW1, Black-TX9, Honeydew-GY4, Light Gold-GY5, Gold Metallic-GY8, Dark Gold Metallic-GY9, Dark Tan Metallic-GT8, Light Gunmetal Metallic-GA4, Medium Tan Metallic-GA4, Super Blue-GB3, Hemi Orange-EV2, Top Banana-FY1
1973
Black-TX9, Dark Silver Metallic-JA5, Eggshell White-EW1, Parchment-HL4, Light Gold-JY3, Dark Gold Metallic-JY9, Gold Metallic-JY6, Bronze Metallic-GK6, Pale Green-JF1, Dark Green Metallic-JF8, Light Blue-HB1, Super Blue-TB3, Bright Blue Metallic-GB5, Bright Red-FE5, Top Banana-FY1, Light Green Metallic-GF3
1974
Yellow Blaze-KY5, Golden Fawn-KY4, Parchment-HL4, Bright Red-FE5, Deep Sherwood Metallic (Green)-KG8, Eggshell White-EW1, Black-TX9, Light Blue-HB1
Populaarikulttuurissa

Dodge Challenger R/T on autona pääosassa elokuvassa Nasta laudassa (Vanishing point, 1971). Elokuvaa varten hankittiin viisi vakiovarustettua autoa, joista neljää ei muutettu mitenkään; yhteen vaihdettiin jäykemmät jouset hyppy-stunttia varten. Elokuvan lopussa ei tuhota Challengeria, vaan vastaavannäköinen Chevrolet Camaro.
Auto esiintyy myös Quentin Tarantinon elokuvassa Death Proof, jossa itseään esittävä stunttinainen Zoë Bell haluaa koeajaa valkoisen 1970 Dodge Challengerin, koska lähistöllä on sellainen myytävänä ja nimenomaan koska autoa käytettiin yllä mainitussa elokuvassa. (Kyseisen elokuvan auto on nykyään Suomessa omistuksessa)
Aiheesta muualla

Wikimedia Commonsissa on kuvia tai muita tiedostoja aiheesta .
Challenger Dodgen sivustolla (englanniksi)
The Dodge Challenger Homepage (Arkistoitu – Internet Archive)
Dodge Challenger Enthusiast Site
Edred

Kuningas Edred
Edred (Eadred, s. noin 923 - k. 23. marraskuuta 955) oli Englannin kuningas vuodesta 946 kuolemaansa saakka. Hän oli Edvard Vanhemman poika tämän avioliitosta Edgivan, Kentin ealdormanin Sigehelmin tyttären kanssa. Hän seurasi valtaistuimelle veljeään kuningas Edmund I:stä. Kuten molemmat isoveljensä, Edred saavutti voittoja taisteluissa viikinkejä vastaan.
Edredin sanotaan olleen voimakkaasti uskovainen mies, jolla oli hyvin huono terveys (hän hädin tuskin pystyi syömään). Hän kuoli Fromessa, Somersetissa ja haudattiin Winchesteriin. Häntä seurasi kuninkaana veljenpoika kuningas Edwy.
Aiheesta muualla

Edred brittimonarkian virallisilla kotisivuilla
| 0 | 1 | 2 | 3 |
| --- | --- | --- | --- |
|  | Edeltäjä: Edmund I | Englannin kuningas 946–955 | Seuraaja: Edwy |
Digitaalinen media

Digitaalinen media tarkoittaa digitaalisesti (numeerisesti koodattua) siirrettävää ääntä, kuvaa ja tekstiä. Digitaalinen media mahdollistaa hypertekstin ja multimedian käyttämisen.
Digitaalinen media voi olla vuorovaikutteista, jolloin siihen liittyy joukko tietotekniikan sovelluksia, joissa hyödynnetään tekstiä, grafiikkaa, kuvaa, ääntä, animaatioa ja videota. Koska edellä mainitut mediat voidaan esittää digitaalisessa muodossa, niitä voidaan siirtää nopeasti esimerkiksi Internetissä tietokoneelta toiselle.
Myös perinteisemmät mediat kuten TV, radio ja lehdet ovat vähitellen siirtyneet yhä enemmän digitaaliseen muotoon.
Digitaalinen media mediatekniikan opinnoissa

Digitaalinen media on toinen mediatekniikan suuntautumisvaihtoehto, jossa keskeisessä asemassa on digitaalisen viestinnän erilaisten alustojen teknologioiden oppiminen sekä ohjelmointitaidot. Tärkeimmät osa-alueet on digitaalisen sisällön dokumentointi ja julkaiseminen, multimediatekniikka ja Internet-tekniikka. Lisäksi isona osana opiskelua on virtuaalitekniikkaselvennä, interaktiiviset sovellukset televisio- ja videotekniikkaan, digitaaliset oppimisympäristöt, kaupalliset mediatuotannot ja lisääntyneet mobiilisovellukset.
Aiheesta muualla

Kuvia tai muita tiedostoja aiheesta Digitaalinen media Wikimedia Commonsissa
E. J. Ellilä

E. J. Ellilä
Eino Johannes (E. J.) Ellilä (10. kesäkuuta 1892 Onkiniemi, Sysmä – 1. helmikuuta 1983 Porvoo) oli suomalainen kustannusvirkailija, kirjojen kerääjä ja kirjailija. Ellilällä oli yksi Suomen suurimmista yksityisistä kirjakokoelmista, jossa oli suurimmillaan noin 32 000 nidettä.
Ellilä kävi kansakoulun jälkeen Itä-Hämeen kansanopiston ja perusti sitten kotikyläänsä nuorisoseuran ja useita opintokerhoja. Mentyään naimisiin hän muutti vuonna 1920 Heinolaan, missä hän työskenteli toimitusharjoittelijana Heinolan Sanomat- ja Heinolainen-lehdissä (1926-1927). Vuonna 1926 Ellilä siirtyi Porvooseen, missä hän toimi aina vuoteen 1957 saakka WSOY:n palveluksessa kustannusvirkailijana. WSOY:n palveluksessa hän oli Nuoren Voiman Liiton toiminnanjohtaja 1926-1937 ja uudelleen 1941-1944. Kansan Kuvalehden päätoimittaja 1927-1934 ja Uudenmaan Sanomien va. päätoimittaja 1941-1943. Ellilä oli kiinnostunut nuorisoseura- ja kansanvalistustoiminnasta ja hän aloitti kirjallisuuden keräämisen jo nuoruusvuosinaan.
Ellilä sai SKR:n tunnustuspalkinnon 1949 ja kirjastoneuvoksen arvonimen 1953.
Ellilän kokoelmassa oli suomalaisten kirjailijoiden teosten ensipainoksia 1900-luvun alusta aina 1960- ja 1970-luvuille saakka. Ellilä lahjoitti 1960-luvulla 20 000 teosta Helsingin yliopiston kirjastolle ja 7 000 teosta Harvardin yliopiston kirjastolle. Vuonna 1977 hän lahjoitti vielä 3 200 teosta Lahden kaupunginkirjastolle.
Aiheesta muualla

Eero Niinikoski: Kirjoille omistettu elämä (Arkistoitu – Internet Archive). Kouvolan sanomat 16.7.2011.
Devin the Dude

| Devin Copeland |
| --- | --- |
 Devin the Dude Pearlandissa, Texasissa heinäkuussa 2010.
Henkilötiedot
Syntynyt: 4. kesäkuuta 1970 (ikä 54) St. Petersburg, Florida, Yhdysvallat
Muusikko
Taiteilijanimi:  Devin the Dude
Laulukielet:  englanti
Aktiivisena:  1992–
Tyylilajit:  rap
Yhtyeet:  Odd Squad
Levy-yhtiöt:  Rap-a-Lot Records Razor & Tie
  [ Muokkaa Wikidatassa ] [ ohje ]  
Devin the Dude (oikealta nimeltään Devin Copeland, s. 4. kesäkuuta 1970 St. Petersburg, Florida), on yhdysvaltalainen rap-artisti. Hän kuuluu Odd Squad -nimiseen hip hop-yhtyeeseen. Tällä hetkellä (kirj. lokakuussa 2009) Devin asuu Houstonissa.
Diskografia > Studioalbumit

1998: The Dude
2002: Just Tryin' ta Live
2004: To tha X-treme
2007: Waitin' to Inhale
2008: Landing Gear
2010: Suite 420
2010: Gotta Be Me
2013: One for the Road
2017: Acoustic Levitation
2019: Still Rollin' Up: Somethin' to Ride With
2021: Soulful Distance
Diskografia > Muut albumit

2007: Waitin' Our Turn
2008: Smoke Sessions, Vol. 1
2008: Greatest Hits
2008: Hi Life
Aiheesta muualla

Devin the Dude MySpace-sivutolla (englanniksi)
Edistyksellisten ja vasemmistolaisten voimien liitto

| Edistyksellisten ja vasemmistolaisten voimien liitto> Συμμαχία Προοδευτικών και Αριστερών Δυνάμεων |
| --- | --- |
  
  
  
Perustettu:  1977
Lopetti:  1981
Ideologia:  demokraattinen sosialismi eurokommunismi
Poliittinen kirjo:  vasemmisto
Värit:      
Infobox OKNimi-testi OK: 
Edistyksellisten ja vasemmistolaisten voimien liitto (kreik. Συμμαχία Προοδευτικών και Αριστερών Δυνάμεων, Symmachía Proodeftikón kai Aristerón Dynámeon) oli kreikkalainen vasemmistolaisten puolueiden vaaliliitto. Se perustettiin vuonna 1977 ja lakkautettiin vuonna 1981.
Jäsenpuolueet

Edistyksellisten ja vasemmistolaisten voimien liiton jäsenpuolueet olivat:
| Puolue | Puolue | Ideologia |
| --- | --- | --- |
|  | Kreikan sisäinen kommunistinen puolue (KKE Esot.) | eurokommunismi |
|  | Yhdistynyt demokraattinen vasemmisto | demokraattinen sosialismi |
|  | Sosialistinen marssi | demokraattinen sosialismi |
|  | Sosialistinen aloite | demokraattinen sosialismi |
|  | Kristillinen demokratia | kristillinen sosialismi |
Vaalitulokset

Vaaliliiton tulokset parlamenttivaaleissa olivat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 1977 | Parlamenttivaalit 1977 | Ilías Ilioú | 139 356 | 2,72 | 2 / 300 | oppositiossa |
Käännös suomeksi
Bakılı PFK

| Bakılı PFK |
| --- | --- |
Koko nimi:  Bakılı Peşəkar Futbol Klubu
Perustettu:  1963
Lakkautettu:  2017
Kenttä:  Shafa Stadium, Baku
– kapasiteetti:  8 300
Sarja:  Azerbaidžanin 1. divisioona
Infobox OKVirheellinen NIMI-arvo: 
Bakılı PFK oli azerbaidžanilainen jalkapalloseura, jonka kotikaupunki oli Baku.
Seura perustettiin nimellä Araz vuonna 1963 ja se tunnettiin tällä nimellä vuoteen 1998 saakka. Seura on pelannut maan korkeimmalla sarjatasolla.
Edwardinjärvi

| Edwardinjärvi |
| --- | --- |
 Edwardinjärvi (isompi) ja Georgenjärvi (pienempi) satelliittikuvassa
Valtiot:   Kongon demokraattinen tasavalta  Uganda
Koordinaatit:  0°20′00″S, 29°36′00″E
Laskujoki:  Semliki 
Mittaustietoja
Pinnankorkeus:  912  m 
Pituus:  77  km
Leveys:  40  km 
Pinta-ala:  2 200 km²
Tilavuus:  39 500  hm3 
Suurin syvyys:  117  m 
Valuma-alue:  12 096 km2 
 fiEdwardjärvi 
Ugandan joet ja järvet: Edwardinjärvi kuvan vasemmassa laidassa lounaisrajalla.
Edwardinjärvi on yksi Afrikan suurista järvistä. Se on osa Itä-Afrikan hautavajoaman pohjalla olevaa järviketjua muutamia kilometrejä päiväntasaajan eteläpuolella. Edwardinjärvi on läntisin Niilin lähdejärvistä. Järven pinta-ala on noin 2 200 neliökilometriä, ja sen pinta on 912 metriä merenpinnan yläpuolella.
Tutkimusmatkailija Henry Stanley kävi järvellä vuonna 1888 ja nimesi sen silloisen Walesin prinssi Edvardin mukaan. Järvi oli jonkin aikaa nimetty Idi Aminin mukaan Aminjärveksi ja Idi Amin Dadan järveksi, mutta vanha nimi palautettiin Aminin suistuttua vallasta.
Aiheesta muualla

Kuvia tai muita tiedostoja aiheesta Edwardinjärvi Wikimedia Commonsissa
Bile

| Bile |
| --- | --- |

 Bile
 Koordinaatit: 45°15′18″N, 30°12′15″E 
Valtio:  Ukraina
Alue:  Odessan alue
Piiri:  Izmajilin piiri
Kunta:  Vylkove
Perustettu:  2007
Infobox OKVirheellinen NIMI-arvo: 
Bile (ukr. Біле) on kylä Ukrainan Käärmesaarella. Se kuuluu Odessan alueeseen, Izmajilin piiriin ja Vylkoven kaupunkiin.
Bile perustettiin vuonna 2007 Ukrainan parlamentin eli Verh’ovna Radan asetuksella. Perustamisen aikoihin Käärmesaaren hallinnasta oli kiistaa Ukrainan ja Romanian välillä. Kylässä ei ole siviiliasutusta; sen ainoissa rakennuksissa asuu Ukrainan asevoimien henkilöstöä.
Venäjän hyökättyä Ukrainaan venäläiset joukot miehittivät saaren 24. helmikuuta 2022. Kesällä venäläiset kuitenkin vetäytyivät saarelta, ja ukrainalaisjoukot ottivat sen takaisin hallintaansa.
Ei aivan ihminen

| Ei aivan ihminen> Still Not Quite Human |
| --- | --- |

Ohjaaja:  Eric Luke
Käsikirjoittaja:  Eric Luke Seth McEvoy
Tuottaja:  James Margellos
Säveltäjä:  John Debney
Kuvaaja:  Ron Orieux
Leikkaaja:  David Berlatsky
Pääosat:   Jay Underwood  Alan Thicke 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  The Walt Disney Company
Ensi-ilta:  1992
Kesto:  84 min
Alkuperäiskieli:  englanti
Edeltäjä:  Not Quite Human II
Aiheesta muualla
IMDb 
Elonet
AllMovie
Infobox OKNimi-testi OK: 
Ei aivan ihminen (Still Not Quite Human) on Disney Channelin tuottama tieteiskomediaelokuva, joka julkaistiin 1992. Sen on ohjannut Eric Luke. Se on kolmas Not Quite Human -elokuva ja jatko-osa sarjan toiselle osalle Not Quite Human II.
Drago (Bakugan)

Pyrus "Drago" Dragonoid on kuvitteellinen hahmo Bakugan-televisiosarjassa. Hän on Pyrus-ominaisuuden bakugan, joka näyttää nimensä mukaisesti lohikäärmeeltä. Alkuperäisessä versiossa Dragon äänenä on Keiji Fujiwara, englanninkielisessä versiossa Jason Deline ja suomenkielisessä versiossa Tero Koponen.
Tausta

Drago oli bakugan, jonka yritti pelastaa kotimaailmansa Vestroia Nagalta, Hiljaisuuden ytimen vartijalta, joka katkerana voimattomuudestaan havitteli itselleen koko maailmankaikkeuden herruutta. Nagan yrittäessä imeä Hiljaisuuden ydin, hän joutuikin sen vangiksi ja samalla toinen ydin, Ikuisuuden ydin sitoutui Waverniin, Nagan kaksoissisareen. Pysäyttääkseen Nagan ja tämän palvelijoiden, Hal-G:n ja Masqueraden, aikeet Drago lähti Maahan, jossa hänestä tuli Danin kumppani.
Ensimmäisen tuotantokauden aikana hän kehittyi kolmesti ja kauden lopussa hän yhdisti Ikuisuuden ytimen itseensä Nagan surmattua Wavernin sekä myöhemmin myös Hiljaisuuden ytimen tuhottuaan itse Nagan. Mutta hän joutui tekemään itse itsestään Uuden Vestroian Täydellisen ytimen. Toisella tuotantokaudella legendaariset soturibakuganit vapauttivat Dragon Täydellisestä ytimestä, koska hänen piti pelastaa Uusi Vestroia vestaaleilta. Niinpä Drago palasi Danin luo. Kyseisen tuotantokauden aikana Drago kehittyi kaksi kertaa ja kantoi yhä sisällään Täydellistä ydintä. Hän pystyy vapauttamaan sen voiman taistelussa kyvyillä nimeltä Strike Dragon, Dragon Contender, Dragon Clash (fuusiokyky) ja Maximum Dragon.
Erikoisliikkeet

Boosted Dragon (Dragonoid)
Meteor Strike Dragon (Delta Dragonoid)
Ultimate Dragon (Ultimate Dragonoid)
Burning Dragon (Neo Dragonoid)
Shooting Dragon (Cross Dragonoid)
Galactic Dragon (Helix Dragonoid)
Cross Fire (Lumino Dragonoid)
Dual Ferno (Blitz Dragonoid)
Dragon Stray (Titanium Dragonoid)
Dragon Trasher (Fusion Dragonoid)
Ei banaaninkuoria paperikoriin!

| Ei banaaninkuoria paperikoriin! |
| --- | --- |

Kirjailija:  Juba Tuomola
Kieli:  suomi
Kustantaja:  Arktinen Banaani
Julkaistu:  2000
Sivumäärä:  48
Löydä lisää kirjojaKirjallisuuden teemasivulta
Ei banaaninkuoria paperikoriin! on Viivin ja Wagnerin kolmas sarjakuva-albumi. Albumi on julkaistu vuonna 2000 ja sisältää numeroimattomia strippejä vuosilta 1999 (134 kpl) ja 2000 (40 kpl) yhteensä 174 kpl. Strippien järjestys albumissa ei vastaa alkuperäistä julkaisujärjestystä.
Ei enempää kuin ihminen

| Ei enempää kuin ihminen> Only Human |
| --- | --- |

Alkuperäisteos
Kirjailija:  Sylvain Neuvel
Kieli:  englanti
Genre:  sci-fi
Julkaistu:  2018
Suomennos
Suomentaja:  Niina Kainulainen
Kustantaja:  Like
Julkaistu:  2019
Sivumäärä:  350
ISBN:  978-952-01-1854-9
Sarja: Themis-kansiot
Edeltävä:  Heräilevät jumalat
Löydä lisää kirjojaKirjallisuuden teemasivulta
Ei enempää kuin ihminen on kanadalaisen kirjailijan Sylvain Neuvelin kirjoittama tieteisromaani. Romaani julkaistiin vuonna 2018, ja se on Themis-kansiot -trilogian päätösosa.